জাপান চেরনোবিল ফাউন্ডেশন
জাপান চেরনোবিল ফাউন্ডেশন (জেসিএফ) একটি অনুমোদিত জাপানি অলাভজনক সংস্থা, যা মূলত লিউকেমিয়া এবং অন্যান্য অসুস্থতায় আক্রান্ত শিশুদের চিকিৎসা সেবার মাধ্যমে মানবিক সহায়তা প্রদানের জন্য নিবেদিত। ১৯৯১ সালে প্রতিষ্ঠিত ফাউন্ডেশনটি প্রাথমিকভাবে চেরনোবিল বিপর্যয়ের শিকার ইউক্রেনীয় এবং বেলারুশিয়ানদের চিকিৎসা সহায়তা প্রদান করেছে। ২০২২ সালে ইউক্রেনে রাশিয়ার আগ্রাসনের পর থেকে জেসিএফ ইউক্রেনীয় উদ্বাস্তুদের সহায়তা প্রদানের জন্য আন্তর্জাতিক সহকর্মীদের সাথে কাজ করেছে। জেসিএফ ২০০৪ সাল থেকে ইরাকে চিকিৎসা ও মানবিক সহায়তা প্রদানে সক্রিয় রয়েছে, সেইসাথে ২০১১ সালের টোহোকু ভূমিকম্প এবং সুনামি এবং ২০১১ সালের ফুকুশিমা দাইচি পারমাণবিক বিপর্যয়ের পর জাপানে কাজ করেছে। জাপান চেরনোবিল ফাউন্ডেশনের সদর দপ্তর জাপানের নাগানোর মাতসুমোতো তে অবস্থিত। বর্তমান জেসিএফ এর চেয়ারম্যান ড. মিনোরু কামাতা।